KOMENTE DHE REKOMANDIME 
MBI RAPORTIN E MONITORIMIT TË KATËRMUJORIT 2017 PËR MINISTRINË E KULTURËS 
I. Vlerësim i përgjithshëm i qëllimeve dhe objektivave të politikës si dhe performanca e  produkteve kryesore
Ministria e Kulturës, në përputhje me drejtimet kryesore të politikës së përgjithshme shtetërore dhe me programin e Këshillit të Ministrave, me fondet buxhetore të miratuara për vitin 2017 ka hartuar, programuar dhe zhvilluar politikat kombëtare të kulturës, të trashëgimisë kulturore, materiale dhe shpirtërore, të rritjes së dialogut kulturor dhe integrimit kulturor në familjen evropiane dhe botërore, në përputhje me programin e qeverisë së Republikës së Shqipërisë.
 Programet për të cilat kjo ministri ka administruar fondet për vitin 2017 janë: 
1. Programi “Planifikim menaxhim administrim”

2. Programi “Trashëgimia Kulturore”

3. Programi “Arti dhe Kultura”
Për programin “Planifikim menaxhim administrim”, me produktet e realizuara nga përdorimi i fondeve të planifikuara për këtë program është realizuar qëllimi dhe objektivi i politikës së tij. Kështu janë realizuar pjesërisht produktet performanca e të cilave është realizuar si më poshtë:

· Janë paguar paga dhe sigurimet shoqërore për 81 punonjësit e MK-ës për katërmujorin. E realizuar në masën 79.65% kundrejt planit të katërmujorit 2017 sipas ministrisë.
· “Miratimi i legjislacionit dhe akteve ligjore në zbatim të tij” që matet me numrin e akteve të miratuara, është realizuar në masën 79.3% kundrejt planit të katërmujorit sipas ministrisë. Janë miratuar aktet:

· Për krijimin e Muzeut Kombëtar Gjethi,
· Për shpronësimin për interes publik të pasurisë pronë private me nr pasurie 7/160 në zonën kadastrale 8270 që preket nga zbatimi i projektit, 

· Rikonstruksioni dhe ndryshimi i destinacionit të ish laboratorit hidraulik në qendër arti-Skena e re.
· “Zbatim të legjislacionit në fuqi për aparatin e MK dhe institucionet e varësisë” ” që matet me numrin e auditimeve të kryera, është realizuar në masën 80.89% kundrejt planit të katërmujorit sipas ministrisë. Janë realizuar auditime në istitucionet si: ASHA, QKVF, Cirku Kombëtar, Qendra Muzeumeve Berat, Muzeu Artit Mesjetar Korçë, Biblioteka Kombëtare.

· “Instalime pajisje kompjuterike dhe pajisje të tjera të reja” janë realizuar nëpërmjet projektit “Blerje Pajisje Ndriçimi” dhe në projektin “Rikonstruksion-shpenzime instalime të sistemit kompjuterik” në masën 57.54% kundrejt planit të katërmujorit sipas ministrisë. 
· “Marrëveshje bilaterale të nënshkruara dhe aplikime për thithje fondesh në programe komunitare”, që matet me numrin e marrëveshjeve të nënshkruara, është realizuar në masën 79.06% kundrejt planit të katërmujorit sipas ministrisë. Janë nënshkruar brenda katërmujorit 2017:

· Program Bashkëpunimi Kulturor midis MK të Republikës së Shqipërisë dhe Ministrisë së Kulturës dhe Medias të Republikës së Serbisë për periudhën 2017-2021, nënshkruar më 22.02.2017

· Marrëveshje Ekonomiko-Teknike të Qeverisë së Republikës Popullore të Kinës, nënshkruar më 09.05.2017

Për programin “Trashëgimia kulturore” është realizuar promovimi, ruajtja, konservimi, restaurimi i objekteve dhe fondeve muzeore si dhe edukimi përmes trashëgimisë dhe aktiviteteve  në funksion të saj. Këto objektiva janë arritur nëpërmjet realizimit të produkteve performanca e të cilave është realizuar si më poshtë:

· Produkti “Muze dhe parqe arkeologjike me infrastrukturë të përmirësuar për të ofruar shërbim cilësor ndaj vizitorëve.” Gjatë katërmujorit 2017 janë realizuar disa aktivitete në zbatim të këtij projekti, në masën 78.59% kundrejt planit të katërmujorit sipas ministrisë. Kështu janë realizuar:
· Aktivitete të organizuara në Muzeun Kombëtar Marubi në kuadër të publikimit të objekteve të trashëgimnisë kulturore por njëkohësisht dhe përmbushjen e objektivit themelor Edukimit përmes trashëgimnisë kulturore. 
· Aktivitete te organizuara në Muzeun Historik Kombëtar si restaurim i një sërë objektesh, pritja e artistëve të rinj, realizimet e filmimeve dhe fotografimet e objekteve muzeore nga subjekte të treta.
· Aktiviteti kryesor i Muzeut Kombëtar të Artit Mesjetar Korçë gjatë katërmujorit 2017 ka qënë i përqëndruar në: realizimin e ekspozitës në kuadër të 50-vjetorit të vdekjes së studiueses bizantologe Vitori Puzanova, zhvendosjen e të gjithë fondit muzeor nga godina e vjetër në godinën e re, vlerësimi i objekteve kishtare.
· Rrealizimi i aktiviteteve me karakter promovues, edukues në Qendren Kombëtare të Muzeumeve Berat, në muzetë kombëtare “Gjergj Kastrioti Skenderbeu” dhe Entografik, Kruje, Muzeu Pavarësia Vlorë, 
· Aktivitete të realizuara, mirembajtja si edhe realizimi i punimeve restauruese të      parqeve arkeologjike.
· Produkti “2 objekte të restauruara dhe muzealizuara të gatshme si produkt kulturor për publikun”. Ky produkt paraqitet me një realizim të ulët prej 27% kundrejt planit të katërmujorit sipas ministrisë. Gjatë katërmujorit janë realizuar projekti për ngritjen e Muzeut Kombëtar të Përgjimeve “Shtëpia me Gjethe”, rehabilitimi i Manastirit të Shën Mërisë për përdorim muzeal dhe rrethinat e sitit arkeologjik të Apolonisë Fier, restaurimi dhe konservimi i kishës dhe çatitë e reja të Kishës dhe Manastirit, Zona e parkimit të ri të Parkut Arkeologjik.
·  Produkti “Monumentet e Kulturës të mirëmbajtura dhe inspektuara në mënyrë të vazhdueshme”, në përmbushje të një prej objektivave të MK “Të ruajë, mbrojë dhe promovojë trashëgiminë kulturore”, i është kushtur vëmëndje të veçantë rehabilitimit të Monumenteve të Kulturës për t’i shndërruar ato në produkte kulturore. Gjatë katërmujorit 2017 janë kryer punime mirëmbajtje, kosolidimi, pastrim vegjetacioni dhe restaurimi në rreth 50 objekte Monumente Kulture nga DRKK Durrës, Berat, Shkodër, Korçë, Gjirokastër, Vlorë. Duke arrit një realizim prej 78.59% kundrejt planit të katërmujorit sipas ministrisë.
· Produkti “65 Aktivitete të organizuara në rang vendi”, në kuadër të realizimit të qëllimit lidhur me promovimin e vlerave të trashëgimisë kulturore të ekspozuara në site ose të sjellë pranë publikut apo edhe të ekspozuara në ambientet e MK paraqitet me një realizim prej 78.59% kundrejt planit të katërmujorit sipas ministrisë. Gjatë katërmujorit 2017 janë kryer një sërë aktivitetesh si:
· Rikthimi i traditës së artizanatit, Grup grash i Antigonesë, prill-qershor 2017

· Tradita e punimit të qilimave, Zogaj, Shkodër, prill-qershor 2017

· Konkursi i fjalës aartistike, Vlorë, mars-maj 2017

· Aktiviteti  “Gjiro Open Air”, Gjirokastër, 23-26 mars

· Edukimi i brezit të ri përmes valles dhe këngës karakteristike gjirokastrite

· Edukimi i brezit të ri përmes valles popullore, Korçë
· Ekspozitë fotografike “Unë dhe monumenti”, Vlorë...

· Në të gjitha DRKK janë zhvilluar aktivitette me nxënës të rrjetit “Miqtë e Monumenteve”
· Produkti “500 Elemente të trashëgimnisë materiale e jomateriale të inventarizuara”. Realizimi i këtij produkti është në funksion të arritjes së objektivit që është Krijimi i një Sistemi informatik Kombëtar të Administrimit të Trashëgimisë Kulturore me qëllim indentifikimin, katalogimin dhe ruajtjen e saj. Gjatë katërmujorit 2017 QKIPK ka kryer inventarizimin dhe katalogimin e 6,689 objekteve. Duke arritur një realizim prej 78.59% kundrejt planit të katërmujorit sipas ministrisë.
· Një tregues që vlen për tu theksuar është edhe vizitueshmeria në Institucionet dhe qendrat e trashëgimisë kulturore gjatë 4 mujorit te parë të vitit 2017. Ky numër gjatë 4 mujorit të parë ka arritur 79 109 vizitorë vendas dhe të huaj nga të cilët 27 998 në muzetë kombëtare, 25 020 në parqet arkeologjike dhe 26 091 në monumentet e kulturës. Trendi i vizitueshmërisë ka shënuar rritje progresive muaj pas muaji.Viti 2017 ka shenuar 21 077 vizitorë më shumë se e njejta periudhë e vitit 2016.
Për programin “Arti dhe Kultura” janë realizuar projektet artistike kulturore të cilët kanë siguruar gjithëpërfshirje në jetën sociale kulturore, në veçanti ato projekte të cilat kanë në fokus krijimtarinë artistike, edukimin dhe zhvillimin e audiencave si dhe integrimin gjinor. Ky objektiv është realizuar nëpërmjet realizimit të produkteve, performanca e të cilave është realizuar si më poshtë:

· Produkti “Investime të reja të skenave teatrore bashkëkohore”, vijon procesi i punës në lidhje me Investimet dhe ndërtimet e reja të skenave bashkëkohore. Realizimi i produktit paraqitet në masë të ulët prej 3.12 % kundrejt planit te katërmujorit sipas ministrisë. 
· Produkti “Aktiviteti artistik në 10 institucione qëndrore të Artit dhe Kulturës” paraqitet me një realizim prej 87.52% kundrejt planit të katërmujorit sipas ministrisë. Në kuadër të arritjes së objektivave janë realizuar:

· Projekte artistike me program aktivitetesh jashtë territorit të Shqipërisë, të cilët kanë treguar rritje të nivelit artistik dhe nivelit të përfaqësimit përmes promovimit të produktit artistik shqiptar dhe nxitjes së konkurrencës mes protagonistëve në fushën e art kulturës
· Programi “Arti dhe Kultura”, vijon integrimin dhe përfshirjen e buxhetimit gjinor në PBA 2017-2019, si një nga objektivat me prioritet të lartë ligjor. 
· Produkti “Aktiviteti artistiko kulturore të inicuara nga MK, sipas prioriteteve institucionale dhe integriteti gjinor” ka arritu një realizim prej 61.65% kundrejt planit të katërmujorit sipas ministrisë. Nëpërmjet këtij produkti janë realizuar:
· Miratimi i 3 vendimeve të rëndësishëm për reformimin e plotë në fushën e të Drejtave të Autorit

· “Mediterranea 18” shpall emrat fitues të aplikantëve që do të jenë pjesë e Bianales që do të zhvillohet në Tiranë dhe Durrrës.

· Përzgjedhja e 127 projekt-propozimeve nga 230 të shqyrtuara për vitin 2017, në Art dhe Kulturë.
· Produkti “Përfaqësimi në programe dhe evenimente ndërkombëtare” i realizuar në masën 100% kundrejt planit të katërmujorit sipas ministrisë. Me realizimin e këtij produkti është arritur rritja e bashkëpunimeve dhe përfaqësimeve të artit dhe artistëve shqiptar në evenimente dhe skena ndërkombëtare. Gjatë katërmujorit 2017 Shqipëria ka marrë pjesë në Edicionin e 11 Jubilar të Festivalit Ndërkombëtar Kulturor “Ballkan Trafik”, që do të zhvillohet në Bruksel si edhe edicioni i parë në Paris.
II. “Karakteristika kryesore të performancës së shpenzimeve”
Në katërmujorin e parë të vitit 2017, situata në lidhje me realizimin e shpenzimeve të buxhetit, krahasuar me planin e katërmujorit të vitit 2017, sipas raportit të monitorimit të paraqitur nga ana e ministrisë, paraqitet si më poshtë:

	
	Emërtimi
	% e realizimit të shpenzimeve
kundrejt  planit 4-mujor 2017

	1.
	Programi “Planifikim menaxhim administrim”
	79.67

	2.
	Programi “Trashegimia Kulturore
	 70.63

	3.
	Programi “Arti dhe Kultura”
	 60.25

	
	Totali
	 64.92


Pra siç shikohet nga të dhënat e tabelës së mësipërme plani i shpenzimeve të buxhetit në total për këtë ministri për katërmujorin 2017 është realizuar në rreth 64.92 % të planit katërmujor 2017. Duke  e  parë  këtë realizim sipas programeve, vërejmë  që përqindja e realizimit të shpenzimeve varion në nivele të ndryshme duke filluar nga 79.67% të planit katërmujor 2017 në programin “Planifikim menaxhim administrim”, në 70.63% të planit katërmujor 2017 në programin “Trashëgimia kulturore” dhe në 60.25% në programin “Arti dhe Kultura”. Mosrealizimi i fondeve buxhetore në masën 35.08% ka ardhur kryesisht nga mosrealizimi i shpenzimeve kapitale duke shfaqur kështu një performancë jo fortë të kënaqshme.
Sipas zërave përbërës të shpenzimeve, sipas raportit të monitorimit të paraqitur nga ana e ministrisë situata në fund të katërmujorit të parë 2017 paraqitet e tillë:

	
	Programet
	% e realizimit kundrejt planit planit 4-mujor 2017 

	
	
	  Shpenzime korrente      
	Shpenzime kapitale

	1.
	Programi “Planifikim menaxhim administrim”            
	80.14
	57.54

	2.
	Programi “Trashegimia Kulturore
	78.51
	24.09

	3.
	Programi “Arti dhe Kultura”
	84.96
	3.12

	
	Totali
	82.36
	7.29


Pra siç shikohet nga tabela e mësipërme, shpenzimet korrente në total për ministrinë, janë realizuar në rreth 82.36% të planit katërmujor 2017, ndërsa vërejmë një realizim në nivelin prej 84.96% në programin “Arti dhe Kultura”, 78.51% në programin “Trashegimia Kulturore”, dhe 80.14% në programin “Planifikim menaxhim administrim”.

Shpenzimet për investime për katërmujorin 2017 në total kanë një realizim prej 7.29% kundrejt planit të katërmujorit 2017, ndërsa sipas programeve; 57.54% në programin “Planifikim menaxhim administrim”, 24.09% në programin “Trashëgimia kulturore”, 3.12% në programin “Arti dhe kultura”. Në relacion të paraqitet më tepër informacion në lidhje me arsyet e mosrealizimit të këtyre shpenzimeve.
Struktura e shpenzimeve për çdo program sipas ligjit të buxhetit 2017, planit të buxhetit për periudhën  dhe realizimit të katërmujorit 2017 paraqitet si më poshtë:

	
	Programet
	Buxheti 2017            Ligji
	Plani                               me ndryshime
	Fakti 4-mujori 2017

	1.
	Programi “Planifikim menaxhim administrim”
	7.63
	7.36
	10.69

	2.
	Programi “Trashegimia Kulturore
	23.59
	24.44
	31.21

	3.
	Programi “Arti dhe Kultura”
	68.78
	68.2
	58.1

	
	Totali i ministrise
	100%
	100%
	100%


Duke parë strukturën e realizimit të shpenzimeve në fakt për katërmujorin 2017,  vërejmë që pjesën më të madhe të shpenzimeve faktike të kësaj ministrie e zënë shpenzimet e realizuara në programin “Arti dhe Kultura” me rreth 58.1% të totalit të shpenzimeve, si edhe në programin “Trashëgimia Kulturore”” me rreth 31.21%.
III. Informacion mbi volumin dhe madhësinë e ndryshimit të buxhetit.

Për të gjitha programet e kësaj ministrie situata në lidhje me ndryshimet në planifikim gjatë vitit 2017, përfshirë këtu buxhetin fillestar, dhe buxhetin me ndryshimet e ndodhura gjatë vitit, paraqitet në tabelën e mëposhtme:

   në 000/lekë
	
	Programet
	Buxheti fillestar 2017
	Buxheti me ndryshime
	Diferenca

	
	
	(1)
	(2)
	(3=2-1)

	1.
	Planifikim menaxhim administrim
	155,276
	155,354
	78

	2.


	Trashëgimia kulturore
	480,838
	515,846
	35,008

	3.
	Arti dhe kultura
	1,401,786
	1,439,287
	37,501

	                        TOTALI I MINISTRISË
	2,037,900
	2,110,487
	72,587


Pra siç shikohet nga tabela në krahasim me ligjin fillestar plani ka ndryshuar për të gjitha programet. Shtesa e fondeve prej 72 587 mije lekë është bërë:

· Si rezultat i akordimit te fondeve shtese për shkak të rritjes së rrogave.

· Ne zbatim te VKM nr. 400, date 5.5.2017

· Akordimet e fondeve nga Fondi i Veçantë.

IV.  Krahasimi i të dhënave faktike, të raportit të Ministrisë me të dhënat e thesarit, për të njëjtën periudhë raportuese.

                                                                                   
                         në 000/lekë
	Programet
	Shpenzime korrente
	Shpenzime kapitale
	Totali i shpenzimeve

	
	Ministria
	Thesari
	Dif.

Th-m
	Ministria
	Thesari
	Dif. Th-M
	Ministria
	Thesari
	Dif.
TH-M

	Planif.menaxh.administr
	41,043
	41,043
	-
	622
	622
	-
	41,664
	41,665
	-

	Trashëgimia kulturore
	115,675
	115,674
	-
	6,005
	6,005
	-
	121,681
	121,681
	-

	Arti dhe kultura
	223,001
	223,001
	-
	3,545
	3,545
	-
	226,546
	226,245
	-

	Totali i Ministrisë
	379,719
	379,719
	-
	10,172
	10,172
	-
	389,891
	389,891
	-


Pra siç shikohet nga tabela nuk ka mospërputhje të të dhënave faktike të raportuara nga ministria me të dhënat faktike të siguruara nga sistemi informatik financiar i qeverisë për shpenzimet korrente dhe kapitale. 
Sipas SIFQ Shpenzimet e realizuara nga te ardhurat jashte limitit per kete ministri jane realizuar për 18 419 356 lekw.
V. Komente dhe rekomandime 
· Vlerësojmë respektimin nga ana juaj të afatit të paraqitjes së këtij raporti, të përcaktuar në udhëzimin nr. 22, datë 17.11.2016.

· Vëmë në dukje se paraqitja e informacionit si edhe të dhënat e raportuara në raportin e monitorimit nuk janë sipas formateve të përcaktuara në paragrafin 49, të Udhëzimit nr. 22, datë 17.11.2016.

· Lidhur me përmirësimin e cilësisë së përmbajtjes së raportit të monitorimit rekomandojmë:

· Për të siguruar paraqitjen sa më mirë të lidhjes midis realizimit të objektivave të politikës së programit me realizimin e treguesve të performancës/produkteve, të dhënat mbi realizimin e tyre duhet të paraqiten sipas aneksit nr.4 “Raporti i realizimit të objektivave të politikës së programit”, të përcaktuar në udhëzimin e mësipërm. I rëndësishëm është edhe plotësimi i komenteve për secilin tregues për të evidentuar arritjet si edhe problematikat. 

· Analiza e treguesve të performancës/produkteve duhet të bëhet duke plotësuar dhe paraqitur të dhënat sipas aneksit nr. 3 “Raporti përmbledhës i realizimit të treguesve të performancës/produkteve të programit”.Nga krahasimi i huhatjeve të kostos për njësi mund të evidentohen problematika të cilat duhet të paraqiten në kolonën “komente”.

· Për shpenzimet buxhetore paraqitja e tyre duhet të bëhet sipas anekseve nr.1 “Raporti i shpenzimeve sipas Programeve”, aneksi 2 “Raporti i shpenzimeve të Programit sipas Artikujve buxhetorë”. Këto të dhëna duhet të shoqërohen me një analizë të lidhur me të gjithë faktorët që kanë ndikuar në nivelin e realizimit të tyre. 

· Lidhur me problematikat e konstatuara si në realizimin e treguesve të performancës/produkteve ashtu dhe në ato të shpenzimeve buxhetore, mendojmë se krahas evidentimit të tyre duhet të paraqiten edhe masat që janë ndërmarrë apo që parashikohet të merren për zgjidhjen e tyre dhe përmirësimin e situatës.
· Pjesë e raportit të monitorimit duhet të jenë edhe shpenzimet e realizuara nga të ardhurat jashtë limitit si edhe produktet e realizuara  nga përdorimi i tyre.
VI. Publikimi 

Raporti i Monitorimit për katërmujorin e pare 2017 është publikuar në faqen zyrtare të Ministrisë së Kulturës.
